
Astudiaeth achos archwiliadol yn seiliedig ar y Profiad Dewisol



Mae’r maes Anghenion Dysgu Ychwanegol (ADY) yn cynnwys amrywiaeth eang o anghenion. Wrth ystyried yr hyn mae ADY yn golygu o fewn ysgolion yng Nghymru mae’r cod anghenion dysgu ychwanegol (Llywodraeth Cymru, 2021a) yn hollbwysig. Defnyddir y cod diffiniad y Ddeddf anghenion dysgu ychwanegol a’r Tribiwnlys addysg’ (2018). Dywed y cod a’r ddeddf fod plentyn gydag ADY os oes ganddo anhawster i ddysgu neu i gael mynediad ar wasanaethau addysg gyffredinol y brif ffrwd a bod angen darpariaeth tu hwnt i’r hyn sy’n cael ei ddarparu yn arferol. Nid yn unig mae hyn yn gynnwys dysgu academaidd ond hefyd dysgu a datblygiad cymdeithasol, emosiynol a chorfforol (Llywodraeth Cymru, 2021a). Yn ôl y Llywodraeth Cymru (2022) yn 2022 roedd 15.8 y cant o ddisgyblion gydag ADY, golygir hyn fod ymarferwyr mynd i weld plant sydd ag ADY o fewn ei ddosbarthiadau yn aml. 

Yn 2019, dywed Llywodraeth Cymru fod plant sydd ag ADY yn derbyn canlyniadau academaidd gwaeth nag eu cyfoedion erbyn diwedd ysgol gynradd (Equality and human rights comission, 2022) ac mae hyn yn dilyn ymlaen i ganlyniadau gwaeth ar ddiwedd y daith ysgol (Cullen et.al, 2007, Baker, 2023). Fel oedolion, mae ADY yn gysylltiedig ar risg uwch o anghyflogadwyedd (Duncan et.al, 2020, Lindsay, 2010, Mencap, British association for supported employment, 2022) problemau iechyd meddwl ychwanegol (Emerson a Hatton, 2007, Cooper et.al, 2007, Robertson, 2009) a thrafferthion gyda’r gyfraith (ARC, 2016, Bath a Dehaghani, 2021). Mae’n bosib bod rhai o’r agweddau yma yn anochel i raddau o ganlyniad i’r ADY neu’r anabledd. Fodd bynnag, disgrifir model bioseicocymdeithasol o niwroamrywiaeth ac anabledd y datgysylltiad rhwng yr unigolyn ar amgylchedd o’i amgylch fel yr her (Doyle, 2020). Daw'r canlyniadau negyddol yma o’r datgysylltiad yma, yn lle fod wrth wraidd yr ADY. Er enghraifft, mae’r system cyfiawnder yn rhoi unigolion sydd ag ADY mewn anfantais o ganlyniad i’r strwythur, iaith a disgwyliadau cymdeithasol penodol wrth ryngweithio gyda’r heddlu ac yn ystafell llys (Blackett et.al, 2022, Bath a Dehaghani, 2021).

Gallai rhai o’r canlyniadau negyddol sy’n cael ei weld ar gyfer rheina sydd ag ADY hefyd effeithio ar ei gilydd. Yn gyffredinol, mae yna gysylltiadau rhwng anghyflogaeth ac iechyd meddwl (Karsten a Klaus, 2009, Toon, 2002). Felly mae’n bosib bod y rhwystrau iechyd meddwl yn deillio o anghyflogrwydd hytrach nag yr ADY. Yn ogystal, mae yna gysylltiadau rhwng tlodi a throsedd (Webster a Kingston, 2015, Bekerytė a Šileika, 2013) ac felly all anghyflogaeth hefyd fod yn effeithio rhywfaint ar yr anawsterau gyda’r gyfraith sy’n cael ei weld. 

Er bod, ADY mewn rhai ffyrdd yn cael effaith negyddol ar ystod o ganlyniadau bywyd, gwelir sawl astudiaeth fod yna bosibilrwydd gwella sgiliau, dysgu a datblygiad plant yn academaidd, yn emosiynol a chymdeithasol trwy ddefnydd amrywiaeth o ymyraethau a strategiaethau (Barlow et.al, 2012, Lehane a Senior, 2018, Baggett et.al, 2010, Bierman a Sanders, 2021). At ei gilydd, mae’r ffactorau yma yn tynnu sylw at yr angen am ystyriaethau a datblygiad pellach o systemau cymdeithasol, gan gynnwys y maes addysg, er gwelliant bywydau plant ac oedolion gydag ADY.

Canolbwyntia’r ymchwil yma ar agwedd penodol o ADY sef Anhwylder Differ Canolbwyntio a Gorfywiogrwydd (ADCG), gan geisio archwilio strategaethau defnyddiwyd o fewn dosbarthiadau prif ffrwd er mwyn cefnogi cyfraniad a lles. Mae nifer o blant sydd gyda ADCG yn gyffredinol yn cael ei amcangyfri’ i dua 2% i 7%, gyda 5% ychwanegol yn dangos rhai symptomau ond sydd ddim yn cwrdd ar y meini prawf llawn (American psychiatric association, 2013). Fel canlyniad, mae’r agwedd yma o ADY yn cael ei weld yn yr ysgolion ac mae’n bwysig bod ymarferwyr yn deall sut i gefnogi disgyblion sydd ag ADCG.

Bydd yr ymchwil yma yn ffocysu ar y fodel bioseicocymdeithasol (Lewis, 2007). Mae’r model yma yn gwrthod y model meddygol, sy’n weld y broblem fel yr anhwylder ac sy’n dueddol o geisio newid unigolion i fod yn ‘arferol’ (Casanova a Widman, 2021). Mae’n hefyd yn gwrthod mewn modd y model cymdeithasol (Banks et.a, 2023), sy’n weld yr amgylchedd fel yr hun sydd angen ei newid (Casanova a Widman, 2021). Trwy’r fodel bioseicocymdeithasol mae’n fodd canolbwyntio ar y plentyn, ei anghenion, yn ogystal â’r ffordd maen nhw’n weld ei anghenion ei hun (Banks et.al, 2023). Gan nad yw hi’n bosib i ymarferwyr sicrhau'r newid angenrheidiol o fewn y gymdeithas ehangach, bydd dal angen i blant ymdopi gyda’r byd o’i amgylch. Trwy’r model bioseicocymdeithasol mae’n bosib cyfuno agweddau o newidiad yr amgylchedd yn ogystal ag addysgu i ymdopi a’r amgylchedd fel mae (Lewis, 2007).

Mae ADCG yn cael ei adnabod a’i diagnosis trwy ddau wahanol fath o symptomau, sef yr anhawster i roi sylw a gorfywiogrwydd (American psychiatric association, 2013, NHS, 2021). Fel rhan o symptomau anhawster i roi sylw mae plant sydd ag ADCG yn debygol o weld yn anodd rhoi sylw gofalus i dasg, cadw sylw ar yr un dasg a threfnu tasgau, amser ac adnoddau (American psychiatric association, 2013, NHS, 2021). Fel rhan o symptomau gorfywiogrwydd mae plant sydd ag ADCG yn debygol o weld yn anodd fod yn llonydd a chymryd tro ac maen nhw’n siarad yn gyson a gwastad ar y mynd (American psychiatric association, 2013, NHS, 2021). Mae’n bwysig i gofio bod rhain yn symptomau tebyg mae plant gydag ADCG yn ei ddangos ac nid yw bob plentyn mynd i weld yr holl symptomau neu dangos y symptomau yn yr un ffyrdd. 

Yn debyg i ganlyniadau ar gyfer plant sydd ag ADY yn gyffredinol mae ADCG yn gysylltiedig â chanlyniadau academaidd a datblygiad gwybyddol gwan (Arnold et.al, 2015). Dadlau DuPaul a Volpe (2009) bod hyn o ganlyniad i’r effaith mae’n ei gael ar anawsterau i roi sylw, y cof a chyflymder prosesu yn ogystal â chysylltiadau genynnol i anghenion dysgu eraill. Mae agweddau eraill o ddatblygiad hefyd yn weld yn wan o fewn plant sydd ag ADCG gan gynnwys datblygiad cymdeithasol (Gomes et. el, 2013, Abdel-Hamid et.el, 2010) ac emosiynol (Flegenheimer et.el, 2013, Bohlin et.el, 2016).

Cyflwynir Barkley (1997) model ataliaeth o ADCG, oedd yn esbonio bod symptomau ADCG yn deillio o ymateb ataliaeth ymddygiadol gwan sy’n effeithio ar weithdrefnau niwroseicolegol. Yn ôl y model yma'r gweithdrefnau niwroseicolegol sy’n cael ei effeithio yw’r cof, lleferydd mewnol, hunanddisgyblaethu emosiynau neu cymhelliad ac ailffurfiad (Barkley, 1997 a 2000, Aldunate et.el, 2020). Esbonnir hyn rhai o’r symptomau ADCG. Os nad oes gan blant yr allu i hunanddisgyblaethu ei gymhelliant mae’n bosib y byddwn nhw’n weld yn anoddach i ffocysu ar dasgau a gall pethau eraill tynnu ei sylw yn hawdd. Yn ogystal, os nid ydynt yn gweld hi’n hawdd siarad trwy bethau yn fewnol gall hyn olygu fod nhw’n fwy tebygol o angen dweud pethau yn allanol. Nid yw astudiaethau a gyhoeddwyd yn flaenorol yn dangos cysondeb yn eu darganfyddiadau o ran y gwahaniaeth mewn ataliaeth mewn grwpiau gwahanol a chysylltiad rhwng rhai o’r gweithdrefnau niwroseicolegol a ADCG (Aldunate et.el, 2020). Fel canlyniad mae dibynadwyedd y wybodaeth sydd ar sail y damcaniaeth yma yn aneglur o ran ei gywirdeb. 

Model arall sy’n anelu i esbonio ADCG yw’r fodel gwybyddol-egniol (Sergeant, 2000). Yn ôl y model yma mae’r gallu i gwblhau tasgau yn dibynnu ar ffactorau cyfrifiadurol, sef amgodio symbyliad, chwilio’r cof, creu penderfyniadau a pharatoi echddygol, yn ogystal â ffactorau egnïol sef cynhyrfiad ac ysgogiad (Sergeant, 2000, Johnson, Kuntsi a Wiersema, 2009, Aldunate et.el, 2020). Mae’n ymddangos bod plant gydag ADCG yn weld trafferthion yn y ffactorau egnïol, yn enwedig ysgogiad sy’n cyfeirio at barodrwydd parhaus ar gyfer gweithredu (Johnson, Kuntsi a Wiersema, 2009, Sergeant, 2000). Golygir hyn fod plant sydd ag ADCG efo’r gallu i gwblhau tasgau a gweithredoedd o ran sgiliau deallusol. Mae anawsterau yn codi o ran gallu i roi ymdrech i mewn i ymateb i’r symbyliad (cynhyrfiad), ac yn enwedig, allu i barhau i roi egni i symbyliad dros amser (ysgogiad). Prif broblem gyda’r damcaniaeth yma yw bod yna ddiffyg sylw wedi cael ei roi ar gasglu tystiolaeth er mwyn cefnogi’r syniad (Johnson, Kuntsi a Wiersema, 2009). 

Pwrpas y prosiect ymchwil yma yw darganfod ‘Beth yw’r strategaethau mae athrawon yn defnyddio er mwyn cefnogi plant gyda ADCG neu anawsterau ffocysu eraill i ymdopi yn yr ysgol o ddydd i ddydd. Roedd y sampl gychwynnol yn gynnwys 13 o gyfranogwyr, gyda 7 ohonynt yn ymarferwyr yn y sefydliad a 6 ohonynt yn ddisgyblion, oedd gyda ADCG neu rhywfath o anhawster rhoi sylw, yn y sefydliad. Cyfwelwyd rhai o’r ymarferwyr a thrafodwyd yn anffurfiol gyda’r ymarferwyr eraill (gWeler atodiadau 4 a 6). Arsylwyd ar yr ymarferwyr a’r disgyblion yn rhyngweithio (gweler atodiad 5)

Darluniwyd yr ymchwil yma ar ffurf astudiaeth achos. Trwy astudiaeth achos mae’n bosib ymchwilio i ffenomenon penodol ble mae’r pwnc o dan sylw yn anodd i wahanu o’r amgylchedd mae ynddi (Yin, 2014). Er bod yn bosib ymchwilio i ADCG yn wyddonol gan ddatgysylltu o amgylchedd yr ysgol, ffocyswyd yr ymchwil ar strategaethau o fewn dosbarth ac felly mae effeithlonrwydd y strategaethau yn mynd i gysylltu yn gryf i’r amgylchedd. Tra bod rai agweddau yn mynd i fod yn gystal o ysgol i ysgol, yn enwedig yng Nghymru o ganlyniad i ofynion statudol a diwylliant cyffredinol mae agweddau eraill yn amrywio, fel y plant yn y dosbarth, y staff, adnoddau a gofod ar gael, yr ethos ac amgylchedd emosiynol. Nid yw gwybodaeth casglwyd o un astudiaeth achos fel yr ymchwil yma yn rhywbeth felly sy’n medru cael ei gyffredinoli ar gyfer achosion eraill (Stake, 2008). 

Nid yw astudiaeth achos yn ddull ymchwil, ac mae eisiau defnyddio dulliau gwahanol felly er mwyn casglu data, ond mae’n fodel sy’n dangos y fath o ymchwiliad sy’n cael ei wneud (Yazan, 2016). Mae’r model o astudiaeth achos yn gynnwys dwy ran benodol sef y goddrych sef yr achos, y grŵp o bobl neu leoliad penodol a’r gwrthrych sef y pwnc neu broblem o dan sylw (Thomas, 2011). Yn yr ymchwil yma, y goddrych yw plant gydag ADCG neu anawsterau yn ffocysu a’r aelodau o staff sy’n gweithio gyda nhw yn yr ysgol penodol. Y gwrthrych ar gyfer yr ymchwil yma yw strategaethau i gefnogi anghenion plant gydag ADCG neu anawsterau ffocysu. 

Yn benodol, mae’r ymchwil yma yn defnyddio dull astudiaeth achos archwiliadol. Golygir hyn fod yr ymchwil yma yn canolbwyntio ar ddod o hyd i’r ffactorau sy’n bodoli mewn system neu sefydliad penodol (Fisher a Ziviani, 2004). Mae hyn yn addas ar gyfer yr ymchwil yma gan ei fod yn edrych i ddod o hyd i’r strategaethau sy’n cael ei ddefnyddio a sut mae rhain yn gweithio o fewn y sefydliad ond nid i brofi neu feirniadu ei ddefnydd. Mae’n bosib dweud felly bod defnydd yr ymchwil yma yn eithaf cyfyngedig gan nid yw’r ymchwil yn dweud llawer am ba strategaethau dylwn ddefnyddio yn yr achos yma ac yn bendant ddim yn achosion eraill. Er hyn, mae’n bosib bod syniadau a phrofiadau ymarferwyr medru rhoi rhyw fath o gefnogaeth i ymarferwyr eraill am beth gall treialu ac ymchwilio yn bellach i. 

Er mwyn cynnal yr astudiaeth achos yma defnyddiwyd dulliau a data ansoddol. Golygir hyn, nid yw data yn rhifol ond yn ddisgrifiadol (Rahman, 2017, McLeod, 2023, Kurdziel a Libarkin, 2018). Trwy ddefnydd y dulliau yma, sy’n casglu data ansoddol, mae’n bosib derbyn ymchwil sy’n rhoi manyldeb ac esboniadau estynedig gan felly cynyddu dealltwriaeth fwy cymhleth (Choy, 2014, Rahman, 2017). Mae dulliau ansoddol, fodd bynnag, yn dueddol o gymryd amseroedd hir i gasglu ac i ddadansoddi (Choy, 2014, Rahman, 2017) sy’n arwain tuag at gael llai o oddrychau yn cael ei astudio ac fel canlyniad mae’r canlyniadau yn llai dibynadwy (Button et.el, 2013, Charter, 2010). Mae’r astudiaeth yn defnyddio dadansoddiadau ansoddol, er ei anfanteision, er mwyn casglu dealltwriaeth gyflawn o’r hyn mae’r sefydliad yn gwneud yn ogystal â barn cyfranogwyr ohono. Gan fod astudiaethau achos yn ymchwilio i bwnc o fewn un sefyllfa benodol, ni fydd angen i’r data fod yn ddibynadwy tu allan i’r cyd-destun ac felly nid oes angen fawr ar y fath o dystiolaeth sy’n cael ei roi gan ddata meintiol. 

Cyfwelwyd rhan o’r sampl ynghylch eu gweithredoedd a'u barn ar addysgu a gofalu am blant sydd ag ADCG o fewn y dosbarth ac yr ysgol ehangach gan ddefnyddio ffyrdd cyfweliad lled-strwythuredig. Cyfrannwyd tair aelod o staff yn y modd yma, sef y cydlynydd lles a chynhwysiant, pennaeth blwyddyn 7 a chydlynydd ADY. Recordiwyd y cyfweliadau yma ac yna drawsgrifiwyd (gweler atodiad 6). Darganfuwyd y cwestiynau gyntaf profiadau, heriau a rôl y cyfranogwyr wrth weithio gyda phlant sydd ag ADCG. Yna gofynnwyd ynglŷn ar strategaethau defnyddiwyd a phrofiadau yn defnyddio rhain (gweler atodiadau 3 a 6). Nid oedd yn bosib cyfweld ar yr holl staff oedd yn cyfrannu yn y dosbarth o ganlyniad i’r ffaith yr oeddwn ar ddyletswyddau wrth drafod gyda’r ymchwilwyr ond mae nodiadau maes (gweler atodiad 4) wedi ei wneud ar bwyntiau allweddol dywedon nhw. 

Mae’r dull hwn yn ddefnyddiol wrth gynnal astudiaethau ble mae eisiau barn cyfranogwyr neu ble mae eisiau casglu gwybodaeth ynglŷn ar weithredoedd penodol cyfranogwyr. Trwy gyfweliadau mae’n bosib casglu gwybodaeth fanwl, ansoddol gan roi cyfleoedd estynedig i gyfranogwyr disgrifio a mynegi barn (Bloch, Phellas a Seale, 2004, Coiro et.el, 2008). Ar gyfer yr ymchwil yma, dyma yw’r math o gyfle sydd eisiau a’r cyfranogwyr gan ddeall safbwynt ymarferwyr yw wraidd y cwestiwn ymchwil, yn ogystal ag astudiaeth achos archwiliadol yn benodol. 

Cynhaliwyd y cyfweliadau wyneb i wyneb gyda’r cyfranogwyr. Cred Mehrabian (48) bod canran isel iawn o gyfathrebu yn digwydd trwy’r geiriau, gan nodi'r rhif fel 97 y cant (Mehrabian a Wiener, 1967). Anghytunwyd Yaffe (2011) gyda hyn ac o ganlyniad i’r pryderon ynglŷn ar y ffugwyddor o amgylch syneroleg (synergology) (Denault a Jupe, 2019) mae eisiau bod yn ofalus ar ba rôl gall hyn ei gael ar y cyfweliadau. Nid oedd gwaith Mehrabian yn angenrheidiol yn hollol anghywir ond cafir ei gynllunio ar gyfer achos penodol (University of Texas Permian Basin, Thompson, 2011) ac nid yw e’n wir ar gyfer bob achos. Mae’n bosib bod y wybodaeth ychwanegol sy’n cael ei roi trwy gyfathrebiad yn gryfder. Er hyn, ni ddylwn ddadansoddi arwyddion ‘cudd’ ond syniadau clir sy’n cael ei roi yn bwrpasol, er engraifft defnyddio dwylo i esbonio syniad. 

Ffyrdd arall mae cyfweliadau yn medru fod yn fwy buddiol wrth gasglu data ansoddol manwl nag ddull gwahanol fel holiaduron, yw ei hyblygrwydd. Defnyddiwyd yr ymchwiliad yma strwythur cyfweliadau lled-strwythudig. Golygir hyn fod yn bosib newid y cwestiynau cyfweliad neu ychwanegu fwy o gwestiynau mewn ymateb i’r cyfranogwyr ond mae yna ddal digon o strwythur i sicrhau ffocws a hyder i’r cyfwelwyr (Doody a Noonan, 2013). Mae hyn yn adnodd pwerus er mwyn arwain trafodaeth i’r dyfnder sydd eisiau ar gyfer yr ymchwiliad trwy alluogi cyfwelwyr i ofyn am fwy o esboniad (Docent et.el, 2016). Yn arbennig, mae’n o ddefnyddio i’r astudiaeth yma gan roedd gyda’r ysgol rhywfaint o ddweud a phwy sy’n rhydd i gyfweld ac felly nid oedd yr ymchwilwyr yn ymwybodol a pha rôl roedd gan y bobl y bydd yn cyfweld. Mae’n bosib gweld yn y trawsgrifiadau (gweler atodiad 6) bod ambell gwestiwn yn ychydig yn wahanol felly, o ganlyniad i’r rôl, oedd heb di gynllunio yn wreiddiol. 

Arsylwyd rhan o’r sampl gan gynnwys staff a phlant sydd gydag ADCG neu anawsterau ffocysu eraill yn cydweithio o fewn dosbarthiadau, ymyraethau ac yn y neuadd ar gyfer ymarferion Nadolig a phroses tynnu lluniau. Cyfrannwyd 6 disgybl, gan gynnwys plentyn blwyddyn 2 sy’n aros am ddiagnosis, plentyn blwyddyn 4 sydd ag diagnosis o ADCG, plentyn blwyddyn 1, 2 disgybl blwyddyn 8 a disgybl blwyddyn 11 sydd ag anawsterau ffocysu. Cyfrannwyd sawl aelod o staff yn y broses yma gan gynnwys athrawon a chynorthwyydd addysgu. Darluniwyd tabl arsylwi arbennig (gweler atodiad 2) ar gyfer yr ymchwiliad yma, sy’n gynnwys nodiadau o ran cyd-destun yr arsylwad, y strategaethau a gwelwyd ac ymateb y plentyn wrth i’r strategaeth cael ei ddarparu. Yn wreiddiol, darluniwyd i ffocysu ar weld strategaethau wedi ei nodi trwy ddefnydd y cyfweliadau ond o ganlyniad i gaffaeladwyedd aelodau o staff nid oedd yn bosib cynnal yr holl gyfweliadau cyn dechrau'r arsylwadau. 

Un fantais o ddefnyddio dull arsylwi yw nid yw’r data wedi ei seilio ar gof neu safbwynt eraill ond ar yr hyn sydd wedi ei arsylwi yn digwydd yn y sefydliad (Denscomb, 1998). Fel bodau dynol, nid yw’r cof gwastad yn gywir ac mae’n hawdd iawn i atgofion o rywbeth newid neu gael ei ddylanwadu gan syniadau allanol. Nid chwaith yw hyder unigolion o ran yr atgof a chryfder yr atgof yn gydfyd gyda'i gywirdeb (Andrews, Brewin, Mickes, 2020). Ac felly, gall fod yn ddefnyddiol, pan fod eisiau gwybod beth sy’n digwydd tu mewn i’r sefydliad bod yn mynd ac arsylwi hyn, yn lle ddibynnu yn hollol ar atgofion a safbwynt eraill o beth maen nhw’n feddwl sy’n digwydd yn y sefydliad. 

Tra bod yna leihad mewn risg fod tuedd ymarferwyr yn chwarae rôl, mae yna ddal risg fod gall tuedd ymwybodol neu anymwybodol yr arsylwyr effeithio ar y data (Almeida, Faria a Queirós, 2017, Lashley, 2017). Yn ogystal, mae’n bosib ni fydd digwyddiadau neu sefyllfaoedd cyffredin yn codi yn ystod y cyfnod arsylwi, yn enwedig os oes lleihad mewn amser er mwyn arsylwi, gan felly colli gwybodaeth allweddol.

Un o’r prif syniadau safleolrwydd mewn ymchwil yw'r cydsyniad o fod yn rhan o’r grŵp mewnol y cyfranogwyr neu beidio (Holmes, 2020). Yn gyffredinol mae yna fuddion a phryderon yn amlygu'r ddau bersbectif yma. Ar un llaw, trwy fod yn fewnol i’r grŵp mae’n bosib sicrhau cyfforddrwys gyda’r cyfranogwyr a defnyddio dealltwriaeth o’r achos er mwyn sicrhau sensitifrwydd tuag at y pwnc (Milner, 2007, Holmes, 2020). Ar y llaw arall, mae hyn yn rhoi’r ymchwil yn agored tuag at fwy o duedd gan fydd gyda’r ymchwilydd dealltwriaeth a syniadau ei hun (Bayeck, 2022). Cymerwyd yr ymchwilydd y ddau bersbectif mewn gwahanol ffyrdd. Nid yw’r ymchwilydd yn aelod o staff na ddisgybl yn y sefydliad, ond mae wedi gweithio am gyfnod byr yn y sefydliad yn y gorffennol gan weithio gydag un o’r disgyblion ac ambell aelod o staff. Mae’n bosib gall hyn arwain tuag at duedd yn enwedig o ran y cyfranogwyr yma gan fod gyda disgwyliadau o beth yw anghenion a strategaethau sy’n cael ei ddefnyddio o ran y cyfranogwyr. Roedd rhaid felly sicrhau fod y data yn adlewyrchu hyn welwyd a hyn dwedwyd yn ystod y cyfnod ymchwil yn unig. 

Mae’r ymchwilydd hefyd yn rhan o’r diwylliant ehangach addysgu, yn ogystal â’r diwylliant sy’n cwmpasu niwroamrywiaeth trwy brofiadau personol a phroffesiynol. Golygir hyn fod gyda’r ymchwilydd sensitifrwydd o ran y pwnc ond mae hefyd gyda disgwyliadau a thuedd. Mae ymdrechion wedi ei wneud i leihau effaith hyn ar yr ymchwil trwy’r adnoddau, er enghraifft, mae cwestiynau cyfweliad (gweler atodiad 3) wedi ei ddarlunio yn agored ac i beidio bod yn arweiniol trwy beidio sôn am syniadau a strategaethau penodol. 

Yn dilyn y proses ymchwil codiwyd y data ansoddol mewn i bynciau gwahanol ac yna gysylltwyd y pwyntiau yna gyda themâu gwahanol. Trwy’r broses o godio mae’n bosib trefnu'r data ansoddol mewn ffyrdd sy’n galluogi i ymchwilwyr weld y prif bwyntiau a’r pwyntiau sydd wedi codi drosodd a throsodd yn glir (Elliot, 2018). Nodwyd Blair (72), pwysigrwydd sicrhau bod y dull codio yn gydfynd gyda'r data a’r cwestiwn ymchwil mae wedi ei seilio ar. Mae’n bosib o ganlyniad i’r cwestiwn ymchwil, sy’n gofyn am ba strategaethau sy’n cael ei ddefnyddio yn unig, nid oedd adran themâu yn angenrheidiol a dim ond y wahanol strategaethau oedd angen ei restri, trwy godio’r pwyntiau. Er hyn, mae dealltwriaeth o’r heriau yn allweddol i ddeall ym mha gyd-destun mae’r strategaethau yma yn cael ei ddefnyddio ac yn naturiol soniwyd am offerynnau a gofynion statudol sy’n cefnogi strategaethau i gael ei weithredu.

Er mwyn cynnal ymchwil moesegol mae angen ystyried y niwed posib tuag at gyfranogwyr, gall hyn gynnwys niwed corfforol neu emosiynol. Mae angen sicrhau bod yn ymateb i’r oblygiad o ofal fel ymchwilydd ac fel ymarferwyr (BERA, 2018, Cyngor gweithlu addysg, 2023). Cynhaliwyd yr ymchwil mewn ffyrdd oedd yn parchu hyn dros gasglu’r data orau. Wrth wneud arsylwadau mae yna fwlch yn y ddealltwriaeth gan roedd y strategaethau gwelwyd parod wedi ei sefydlu ac felly nid oedd yn bosib gweld y sefyllfa heb y strategaeth. Roedd rhaid dibynnu ar sylwadau staff yn unig ar hyn er mwyn sicrhau nid ydynt yn achosi trallod neu yn amharu ar ddatblygiad a lles y plentyn a'r plant eraill yn y dosbarth. 

Gofynnwyd am ganiatâd gwybyddol pob aelod o staff oedd yn cyfrannu yn y cyfweliadau a’r arsylwadau gan gynnwys caniatâd i recordio a thrawsgrifio (gweler atodiad 1) a gofynnwyd am gydsyniad gwybyddol y disgyblion. Roedd hefyd angen caniatâd gwybyddol rhieni dros y plant oedd yn cael ei wneud mewn ffyrdd llythyr trwy’r ysgol (gweler atodiad 8). Roedd hefyd angen sicrhau bod cyfranogwyr yn ymwybodol o’i hawliau i dynnu allan o’r ymchwil, oedd yn cael ei wneud ar lafar (gweler atodiad 1). Gan sicrhau'r prosesau yma mae’r ymchwilydd yn dilyn gofynion BERA (2018) a PCYDDS (2022).

O ganlyniad i safleolrwydd fel ymchwilydd a dealltwriaeth angenrheidiol cyfranogwyr o hyn, mae’n bosib i bresenoldeb yr ymchwilydd achosi straen neu effeithio’n negyddol a’r ddysgu (Shrauger, 1972, Geen, 1973, Elbourne, McCambridge a Witton, 2014). Yn yr achos yma mae’r hawl i dynnu allan yn hollbwysig ond hefyd fod yr ymchwilydd yn ymateb yn briodol i hyn gan stopio’r ymchwil neu ran o’r ymchwil os oedd angen.  

Wrth gynnal yr ymchwil mae cyfrinachedd ac anhysbysrwydd hefyd wedi ei ddilyn er mwyn sicrhau preifatrwydd a diogelwch cyfranogwyr, yn enwedig rheina sy’n fregus fel plant a phobl gydag anabledd neu ADY. Yn ôl y gofyniad yma oddi ar BERA (2018) a PCYDDS (2022), nid ar unrhyw bwynt yn ystod yr ymchwil yw enwau cyfranogwyr na’r sefydliad wedi ei nodi yn y data na’r papur yma, gan ddefnyddio llythrennau i gydnabod y plant gwahanol. Mae’r staff oedd wedi ei gyfrannu yn cael ei adnabod trwy ei rôl yn yr ysgol, sy’n allweddol i ddeall ei safbwyntiau a gan fod y sefydliad heb di enwi dal i gadw anhysbysrwydd a chyfrinachedd priodol. Nid chwaith yw’r data yn cael ei rannu tu allan i’r aseiniad yma ac wedi ei storio gyda phroses gyfrinair dwbl (gweler atodiad 1).

Yn ystod y cyfweliadau ac arsylwadau codwyd amrywiaeth eang o strategaethau ac ystyriaethau er mwyn cefnogi plant sydd ag ADCG i ryngweithio, cyfrannu a dysgu yn y dosbarth ac ar draws yr ysgol. 

Yng Nghymru mae gofynion y Ddeddf cydraddoldeb (2010), y Ddeddf anghenion dysgu ychwanegol a’r tribiwnlys addysg (2018) a’r mesur hawliau plant a phobl ifanc (Cymru) (2011) yn llywio ymarfer ar gyfer ADY mewn ysgolion. Yn ôl y deddfau yma mae rhaid bod ysgolion yn sicrhau mynediad at addysg briodol ar gyfer ddatblygiad, yn trin a pharch ac yn cydweithio gydag asiantaethau a rhieni fel sydd angen er mwyn gorau i’r plentyn holistig. Adlewyrchwyd yr ofynion yma yn y cod anghenion dysgu ychwanegol (llywodraeth Cymru, 2021a) ac yr adroddiad dyfodol llwyddiannus (Donaldson, 2015). Nododd sawl cyfranogwr defnydd yr ysgol o broffiliau un tudalen, cynlluniau cymorth a sgyrsiau proffesiynol yn ogystal ag ethos y cod sy’n canolbwyntio ar yr angen ac eisiau'r plentyn fel person unigol er mwyn llywio strategaethau a chynlluniau i gefnogi (gweler atodiadau 4 a 6). 

Yr her codwyd yr amlaf oedd y plant eraill o fewn y dosbarth (gweler atodiadau 5 a 6). Teimlodd rhai cyfranogwyr bod rhai plant gydag ADCG yn medru effeithio ar y dosbarth cyfan a nododd un cyfranogwr fod diffyg staff yn gwaethygu'r sefyllfa yma. Yn ogystal, mae’r data yn dangos bod strategaethau sy’n cael ei ddefnyddio yn medru tynnu sylw'r plant eraill o amgylch. Teimlodd un cyfranogwr fod hyn bendant yn wir, yn ystod arsylwad gwelwyd hyn hefyd ond dim ond ar adegau ble roedd y plant eraill yn aros yn unig, hyd yn oed gyda’r un dosbarth. Cytunodd sawl cyfranogwr fod eisiau i blant deall anghenion a rhesymeg dros strategaeth er mwyn lleihau'r math yma o broblem. 

Dwy her arall oedd wedi codi wrth weithio gyda phlant sydd ag ADCG yw ymatebion emosiynol ac anawsterau gwahanol o ran y synhwyrau (gweler atodiadau 4 a 6). Fel esboniwyd ynghynt yn gyffredinol mae plant gydag ADCG yn dueddol o weld anawsterau yn ei ddatblygiad emosiynol. Yn ogystal, mae anhwylder prosesu synhwyrau yn gyffredin gyda phlant sydd ag ADCG (Engel-Yeger a Ziv-On, 2011, Reilly a Soo, 2023). Yn gyffredinol, teimlodd cyfranogwyr bod ysgol uwchradd yn anoddach ar gyfer disgyblion gydag ADCG, o ganlyniad i ddisgwyliadau a strwythur. Wrth ystyried yr anawsterau fel trefnu tasgau, amser ac adnoddau a chadw'r un fath o sylw â'i gyfoedion fel soniwyd ynghynt nid yw hyn yn weld i fod yn annhebygol. Roedd strategaethau i dargedu hyn felly yn codi ymhlith y cyfranogwyr gan gynnwys lluniau ar y wal ac ar gortyn yr athrawes i gyfathrebu disgwyliadau ymddygiad, matiau unigol gan wneud gofod personol ar gyfer pob plentyn yn amlwg, rhybudd 5 munud o newid gweithgaredd ac amserlenni unigol.

Fel strategaeth mae teganau gwingiad yn un gyda theimladau cymysg. Yn ôl Booth et.al (2023) roedd athrawon yn gymysg ar ei deimladau a dealltwriaeth o deganau gwingad er roedd plant yn weld fel rhywbeth mwy positif yn gyffredinol gan ddefnyddio’r strategaeth mewn cudd yn sawl achos. Roedd canlyniadau ymchwil yma yn debyg iawn, gydag un cyfranogwr yn enwi fel strategaeth nad ydynt yn weld yn ddefnyddiol (gweler atodiad 6) tra bod un plentyn yn weld yn ddefnyddiol, gyda sylwadau athrawes ac arsylwadau yn dangos canlyniadau cadarnhaol (gweler atodiad 4 a 5). Yn gyffredinol nid yw’r ymchwil ar deganau gwingiad yn bositif, gan weld llai o sylw, er ei fod yn lleihau symptomau gorfywiogrwydd (Song, 2022, Garcia, Graziano a Landis, 2018, Croley et.el, 2022). 

Yn debyg, arsylwyd bod gweithgareddau ychwanegol yn cael ei roi yn gyson i blant sydd gydag ADCG (gweler atodiad 5). Yn wahanol i deganau gwingiad, nid oedd yn weld fod disgwyl i’r plentyn rhoi sylw i rywbeth gwahanol ond y syniad yw rhoi  sylw i er mwyn rheoli gorfywiogrwydd. Golygwyd hyn fod mewn achosion ble roedd rhywbeth arall yn digwydd (fel ymarferion sioe Nadolig) nid oedd y plant o dan sylw yn rhan weithredol o’r dosbarth ond ar wahân er bod y strategaeth yn galluogi iddynt hwy rannu gofod gyda’r dosbarth. 

Teimlodd y cyfranogwyr fod eisiau rhai plant gydag ADCG cael cyfleoedd ychwanegol i symud trwy gydol y dydd gan gynnwys yn ystod gwersi, trwy godi a cherdded o gwmpas, yn ogystal â gweithgareddau fel codi gwrthrychau drwm (gweler atodiad 6). Roedd athrawon yn astudiaeth Booth et.al (2023) yn cytuno gyda’r syniad yma gyda rai yn rhoi rhyddid iddynt hwy symud neu eistedd ar ddesgiau wrth wrando. Mae ymchwil hefyd yn gyffredinol yn dangos buddion cyffredinol o ran cyrhaeddiad academaidd a ffocws wrth roi cyfleoedd aml i symud (Mulligan, 2009, Barnett et.el, 2021, Brock, Grove a Searls, 2010).

Yn olaf, er mwyn cefnogi lles plant gydag ADCG ac yn gyffredinol roedd gyda’r ysgol llefydd diogel a thawel ar sawl lefel wahanol (gweler atodiad 4, 5 a 6). Yn yr ysgol uwchradd roedd yna HWB sy’n cefnogi gwahanol blant mewn amrywiaeth o ffyrdd. Ar gyfer un plentyn oedd gydag ADCG roedd yr HWB yn allweddol er mwyn sicrhau ei fod yn ymdopi yn yr ysgol trwy gydol y cyfnod Nadolig, gan roi le i fynd a ffyrdd i fynegi ei hun trwy greu arddangosfa. Ar lefel dosbarth, yn y cynradd roedd ardal dawel yn cael ei ddefnyddio ar gyfer plant ag ADCG pan ei fod wedi ei gynhyrfu gyda rai plant yn ymateb yn fwy cadarnhaol gyda defnydd y strategaeth nag eraill. Gan ystyried yr anawsterau iechyd meddwl ar gyfer rheina ag ADY yn ogystal ag datblygiad emosiynol cymhleth sydd gyda rai plant ag ADCG, cyfeirwyd i ar ddechrau'r ymchwil yma, mae sicrhau lles yn allweddol tuag at gefnogi rhai o’r plant yma. 

I gloi, dangoswyd yr ymchwil bod eisiau ystyried ffactorau megis angen plant gydag ADCG i symud a bod yn gorfforol, ei datblygiad emosiynol, ei anhawster i ganolbwyntio am gyfnodau hir neu i gofio a dilyn tasgau cymhleth gyda llawer o gamau a’i anghenion synhwyrau. Yn gyffredinol, mae strategaethau sy’n cael ei defnyddio yn yr ysgol o dan sylw yn gadarnhaol. Yn ôl, yr astudiaeth achos yma, mae’n bosib awgrymu bod ymarferwyr yn treialu strategaethau sydd wedi ei archwilio yn yr astudiaeth achos a bod nhw’n ystyried strategaethau tu allan i’r dosbarth hefyd sy’n sicrhau diogelwch ac yn hybu lles ar gyfer unigolion. Yn bennaf, mae’r ymchwil yma yn adlewyrchu'r angen i nabod y plentyn ac ystyried ei anghenion penodol gan ddefnyddio strategaethau sy’n targedu rhain. 

Tra bod strategaethau ADCG yn berthnasol i bob ymarferwyr sy’n gweithio gyda phlant a phobl ifanc mae gyda’r ymchwilydd diddordeb penodol yn yr agwedd yma o addysgu, gan gynllunio i astudio ymhellach i addysg unedau ac ysgolion arbennig gan gynllunio i weithio yn y maes yn y dyfodol. Trwy ymchwil yma mae agweddau o addysgu wedi ei ddatblygu fel ‘wahaniaethu’, ‘gwrando ar ddysgwyr’, ‘ymdrech barhaus a gwydnwch dysgwyr’ a ‘rheoli’r amgylchedd dysgu’ (Llywodraeth Cymru, 2019), gan fod yr ymchwil yma yn edrych ar yr agweddau yma yn benodol ar gyfer gefnogi plant gydag ADCG. Yn ogystal, trwy ddatblygu dealltwriaeth o ofynion statudol sy’n gysylltiedig ar brosesau ADY, mae agweddau o ‘cynnwys partneriaid mewn dysgu’ ac ‘arfer cyfrifoldeb corfforaethol’ (Llywodraeth Cymru, 2019) wedi ei edrych ar. Trwy ymgymryd ar ymchwil, mae’r ymchwilydd wedi ymarfer prosesau sy’n cydfynd gyda safonau ‘dysgu proffesiynol parhaus’ a ‘darllen ehangach a chanfyddiadau ymchwil’ (Llywodraeth Cymru, 2019). 

